**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2019-10-21 Nr. TAR-89

 Posėdis vyksta 2019-10-15. Pradžia 13.00 val.

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Arvydas Cesiulis, Vaida Žvikienė, Ligita Girskienė, Artūras Razbadauskas, Arvydas Vaitkus. Nedalyvauja Jurijus Šeršniovas, Vaida Žvikienė.

 Posėdyje dalyvaujančių komiteto narių ir svečių sąrašai (priedai 1, 2) pridedami.

 DARBOTVARKĖ (tokia klausimų seka):

 1. Dėl Klaipėdos miesto savivaldybės tarybos 2018 m. rugsėjo 27 d. sprendimo Nr. T2-201 „Dėl socialinių išmokų teikimo asmenims, patiriantiems socialinę riziką, tvarkos aprašo patvirtinimo“ pakeitimo. Pranešėja A. Liesytė.

 2. Dėl Klaipėdos miesto nevyriausybinių organizacijų tarybos pirmininko skyrimo. Pranešėja A. Liesytė.

 3. Informacija apie sveikatos priežiūros įstaigų veiklos ataskaitos formos tobulinimą. Pranešėjas K. Bagdonas.

 4. Atstovų delegavimas Klaipėdos miesto savivaldybės 2021–2030 m. strateginiam plėtros planui parengti. Pranešėjas K. Bagdonas.

 5. Dėl Klaipėdos miesto savivaldybės tarybos 2019 m. sausio 31 d. sprendimo Nr. T2-19 „Dėl Klaipėdos miesto savivaldybės 2019–2021 metų strateginio veiklos plano patvirtinimo“ pakeitimo. Pranešėja I. Butenienė.

 6. Dėl Klaipėdos miesto savivaldybės tarybos 2019 m. vasario 21 d. sprendimo Nr. T2-37 „Dėl Klaipėdos miesto savivaldybės 2019 metų biudžeto patvirtinimo“ pakeitimo. Pranešėja R. Kambaraitė.

 7. Dėl Klaipėdos miesto savivaldybės tarybos 2019 m. vasario 21 d. sprendimo Nr. T2-39 „Dėl parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimo. Pranešėjas E. Simokaitis.

 Patvirtinta (už-4).

 1. SVARSTYTA. Klaipėdos miesto savivaldybės tarybos 2018 m. rugsėjo 27 d. sprendimo Nr. T2-201 „Dėl socialinių išmokų teikimo asmenims, patiriantiems socialinę riziką, tvarkos aprašo patvirtinimo“ pakeitimas.

 Pranešėja – A. Liesytė. Pažymi, kad sprendimo projektas parengtas vadovaujantis Lietuvos Respublikos išmokų vaikams įstatymo 19 straipsniu bei Lietuvos Respublikos piniginės socialinės paramos nepasiturintiems gyventojams įstatymo 23 straipsnio 1 dalies 1 punktu, kuriuose numatyta, kad asmenims, patiriantiems socialinę riziką, šių įstatymų nustatytos išmokos teikiamos savivaldybių tarybų nustatyta tvarka ir išmokos dydis piniginėmis lėšomis negali viršyti 50 procentų paskirtos išmokos dydžio, išskyrus atvejus, kai atvejo vadybininkas, koordinuojantis atvejo vadybos procesą, rekomenduoja didesnę kaip 50 procentų paskirtos išmokos dydžio sumą mokėti piniginėmis lėšomis, o kai atvejo vadyba netaikoma, – atsižvelgiant į socialinio darbuotojo, dirbančio su asmenimis, patiriančiais socialinę riziką, rekomendaciją.

 Sako, kad patvirtinus sprendimo projektą Socialinių išmokų teikimo asmenims, patiriantiems socialinę riziką, tvarkos aprašo nuostatos atitiks šiuo metu galiojantį teisinį reguliavimą bei bus sudarytos palankesnės sąlygos didinti teikiamos socialinės paramos efektyvumą ir veiksmingumą, kai šeimos tinkamai gali disponuoti pinigais.

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 2. SVARSTYTA. Klaipėdos miesto nevyriausybinių organizacijų tarybos pirmininko skyrimas.

 Pranešėja – A. Liesytė.Teigia, kadsprendimo projekto esmė, tikslai ir uždaviniai– skirti naują Klaipėdos miesto nevyriausybinių organizacijų tarybos pirmininką bei pripažinti netekusiu galios Klaipėdos miesto savivaldybės tarybos sprendimą, kuriuo buvo patvirtintas praėjusios kadencijos Klaipėdos miesto nevyriausybinių organizacijų tarybos pirmininkas.

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 3. SVARSTYTA. Informacija apie sveikatos priežiūros įstaigų veiklos ataskaitos formos tobulinimą.

 Pranešėjas – K. Bagdonas. Primena, kad klausimas jau buvo svarstytas. Komitetas nutarė sveikatos priežiūros įstaigų veiklos ataskaitos formas tobulinti, nes ataskaitose trūko informacijos apie įstaigų finansinę dalį.

 A. Vaitkus pažymi, kad ataskaitose trūko įstaigų finansinės dalies, o aprašomoje ataskaitų dalyje liko neapibrėžtos įstaigų vizijos ir perspektyvos. Mano, kad ataskaitose turi būti matomos finansinės ir audito ataskaitos, taip pat pagrindinių uždavinių įgyvendinimas ir perspektyvos ateičiai.

 D. Petrolevičius sako, kad apsitarta su Ugdymo ir kultūros departamentu, jog reikia suvienodinti tiek viešųjų, tiek biudžetinių įstaigų ataskaitas (bendrų principų atsiradimui). Pažymi, kad planuojama sudaryti visų sričių atstovų (socialinių, švietimo, kultūros, sveikatos) darbo grupę ir, vadovaujantis teisės aktais, ieškoti sprendimų ataskaitų patobulinimui (vieningai formai).

 A. Vaitkus mano, kad ataskaitos formą reikėtų pateikti komitetui kuo greičiau, kad informuoti įstaigas apie pasikeitimą iki naujų metų.

 A. Cesiulis siūlo apsibrėžti formos pateikimo terminą komitetui – lapkričio 15 d. arba gruodžio 1 d.

 NUTARTA. Informacija išklausyta. Parengti naujos ataskaitos formą ir pateikti komitetui iki gruodžio 1 d. (pritarta bendru sutarimu).

 4. SVARSTYTA. Atstovų delegavimas Klaipėdos miesto savivaldybės 2021–2030 m. strateginiam plėtros planui parengti.

 Pranešėjas – K. Bagdonas.Sako, kad gautas savivaldybės administracijos raštasKlaipėdos miesto savivaldybės 2021–2030 m. strateginiam plėtros planui parengti deleguoti 2 atstovus.

 K. Bagdonas pareiškia norą būti deleguojamas į Socialinės aplinkos darbo grupę Klaipėdos miesto savivaldybės 2021–2030 m. strateginiam plėtros planui parengti.

 L. Girskienė taip pat pareiškia norą būti deleguojama į Socialinės aplinkos darbo grupę.

 NUTARTA. Deleguoti Kazį Bagdoną ir Ligitą Girskienę į Aplinkos apsaugosdarbo grupę Klaipėdos miesto savivaldybės 2021–2030 m. strateginiam plėtros planui parengti.

 BALSUOTA: už – 4, prieš – 0, susilaiko – 0.

 5. SVARSTYTA. Klaipėdos miesto savivaldybės tarybos 2019 m. sausio 31 d. sprendimo Nr. T2-19 „Dėl Klaipėdos miesto savivaldybės 2019–2021 metų strateginio veiklos plano patvirtinimo“ pakeitimas.

 Pranešėja – I. Butenienė. Pažymi, kad sprendimo projekto tikslas – pakeisti Klaipėdos miesto savivaldybės 2019–2021 m. strateginio veiklos plano (patvirtinto Klaipėdos miesto savivaldybės tarybos 2019 m. sausio 31 d. sprendimu Nr. T2-19 „Dėl Klaipėdos miesto savivaldybės 2019–2021 metų strateginio veiklos plano patvirtinimo“ programas, siekiant reaguoti į pokyčius ir užtikrinti tinkamą veiklos plano tikslų bei uždavinių įgyvendinimą. Sprendimo projektas parengtas, nes buvo priimti teisės aktai, kurie įtakoja strateginio veiklos plano programų turinį; Savivaldybės administracijos struktūriniai padaliniai (asignavimų valdytojai) pateikė prašymus dėl strateginio veiklos plano programų tikslinimo.

 I. Butenienė informuoja apie siūlomus keitimus programose ir Investicinių projektų sąraše. Teigia, kad patvirtinus Klaipėdos miesto savivaldybės 2019–2021 m. strateginio veiklos plano pakeitimus, Savivaldybės administracija turės galimybę įgyvendinti tinkamai įgyvendinti programų priemones, dokumente atsispindės programoms skirtas papildomas bei patikslintas finansavimas iš savivaldybės biudžeto ir kitų finansavimo šaltinių.

 A. Vaitkus galvoja, kad teisės aktai numato galimybę tarybos nariams dalyvauti rengimo procese.

 I. Butenienė sako, kad galima tarybos nariams iš anksto, kaip ir bendruomenei, pristatyti pradinį strateginio plano projektą (gruodžio pradžioje).

 A. Vaitkus siūlo komitetui prašyti savivaldybės administracijos, kad pateiktų pradinį lyginamąjį (pagal komiteto kompetenciją) strateginio plano projektą.

 L. Girskienė informuoja, kad strateginio plano projekto pirminį variantą kiekvienas departamentas pristatys jų frakcijai gruodžio mėnesio pradžioje.

A. Cesiulis nepritaria A. Vaitkaus siūlymui. A. Cesiulis mano, kad susipažinus tik su socialine strateginio plano dalimi nematysime visumos. Mano, kad geriau susipažinti su visu strateginiu planu frakcijose, o po to nagrinėti komitete (pagal komiteto kompetenciją).

 A. Razbadauskas sako, kad pradinis variantas bus pristatytas frakcijoje. Pristatant strateginio plano pirminį variantą bendruomenei kiekvienas tarybos narys gali dalyvauti ir teikti siūlymus.

K. Bagdonas siūlo komitetui susipažinti su socialine strateginio plano projekto dalimi, kai ši bus paruošta. Siūlo prieš strateginio plano pristatymą išsiųsti visiems tarybos nariams socialinę strateginio plano dalį.

 Balsavimu (už-2) nepritarta A. Vaitkaus siūlymui.

 NUTARTA. Pritarti pateiktam sprendimo projektui.

 BALSUOTA: už – 3, prieš – 1, susilaiko – 1.

 6. SVARSTYTA Klaipėdos miesto savivaldybės tarybos 2019 m. vasario 21 d. sprendimo Nr. T2-37 „Dėl Klaipėdos miesto savivaldybės 2019 metų biudžeto patvirtinimo“ pakeitimas.

 Pranešėja – R. Kambaraitė. Siūlo keisti Klaipėdos miesto savivaldybės tarybos 2019 m. vasario 21 d. sprendimą Nr. T2-37 „Dėl Klaipėdos miesto savivaldybės 2019 metų biudžeto patvirtinimo“, siekiant didinti biudžeto pajamas ir asignavimus dėl dotacijų skyrimo Savivaldybei, taip pat patikslinti biudžeto pajamas ir asignavimus asignavimų valdytojų pajamų įmokų bei ES finansinės paramos ir bendrojo finansavimo lėšų, patikslinti biudžeto asignavimus, nekeičiant bendros asignavimų apimties, pagal išlaidų ekonominę klasifikaciją ir pakeisti biudžeto asignavimus tarp vykdomų programų, atsižvelgiant į Strateginio veiklos plano pakeitimo projektą, pagal asignavimų valdytojų pateiktas paraiškas.

 Teigia, kad šiuo sprendimo projektu biudžeto pajamas siūloma sumažinti 4854,0 tūkst. Eur. Be to, pagal asignavimų valdytojų pateiktas paraiškas, atsižvelgiant į Strateginio veiklos plano pakeitimo projektą, siūloma patikslinti asignavimus, nekeičiant bendros asignavimų apimties, pagal išlaidų ekonominę klasifikaciją ir tarp asignavimų valdytojų vykdomų programų. Tokia pačia suma, kaip pajamas, siūloma mažinti 4854,0 tūkst. Eur Savivaldybės biudžeto asignavimus.

 NUTARTA. Pritarti pateiktam sprendimo projektui.

 BALSUOTA: už – 3, prieš – 0, susilaiko – 2.

 7. SVARSTYTA. Klaipėdos miesto savivaldybės tarybos 2019 m. vasario 21 d. sprendimo Nr. T2-39 „Dėl parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimo.

 Pranešėjas – E. Simokaitis.Pažymi, kad sprendimo projekto tikslas papildyti Parduodamų savivaldybės būstų ir pagalbinio ūkio paskirties pastatų sąrašą, ir įrašyti savivaldybei nuosavybės teise priklausančius būstus Rambyno g. 22-11A, Sportininkų g. 21-18, I. Kanto g. 8-30A, Rumpiškės g. 32-11, Klaipėda, ir pagalbinio ūkio paskirties ūkinių pastatų Žardupės g. 2 ir Vėtros g. 4, Klaipėda, dalis, kad pagal gautus pareiškėjų prašymus būtų galimybė turtą parduoti ir gauti pajamas į savivaldybės biudžetą.

 NUTARTA. Pritarti pateiktam sprendimo projektui.

 BALSUOTA: už – 5, prieš – 0, susilaiko – 0.

 Posėdis baigėsi 14.15 val.

Posėdžio pirmininkas Kazys Bagdonas

Posėdžio sekretorė Lietutė Demidova